ଜଗତସିଂହପୁର, ସେପ୍ଟେମ୍ବର ୩ (ଲୋକାଲ ୱାୟାର): ଜଗତସିଂହପୁର ଜିଲ୍ଲାର କୁଜଙ୍ଗ, ତିର୍ତ୍ତୋଲ, ଜଗତସିଂହପୁର, ରଘୁନାଥୁପୁର ବ୍ଲକର ବନ୍ୟା ସ୍ଥିତି କିଛିଟା ସୁଧୁରିଛି । ହେଲେ ରିଲିଫ ସାମଗ୍ରୀ ଅଭାବ ଓ ରିଲିଫ ବଣ୍ଟନରେ ଅବହେଳା ଯୋଗୁଁ ସେମାନଙ୍କ ସ୍ଥିତି ଶୋଚନୀୟ ହୋଇପଡିଛି । କୁଜଙ୍ଗ ଓ ତିର୍ତୋଲ ବ୍ଲକର ରିଲିଫ କ୍ୟାମ୍ପରେ ଶିଶୁ ଖାଦ୍ୟ ମିଳୁନଥିବାରୁ ସମସ୍ୟା ସୃଷ୍ଟି ହୋଇଛି ।
ସରକାରୀ କର୍ମଚାରୀ ଓ ନିର୍ବାଚିତ ପ୍ରତିନିଧିମାନେ କୁଜଙ୍ଗ, ତିର୍ତ୍ତୋଲ, ଜଗତସିଂହପୁର ଓ ଅନ୍ୟ ଅଞ୍ଚଳକୁ ରିଲିଫ ସାମଗ୍ରୀ ପଠାଯାଇଛି ବୋଲି ଦାବି କରୁଥିବା ବେଳେ ପାଞ୍ଚ ଦିନ ହେଲା ଲୋକଙ୍କୁ ପର୍ଯ୍ୟାପ୍ତ ରିଲିଫ ମିଳୁନାହିଁ ।
ଏପରିକି ୱାର୍ଡମେମ୍ବରମାନେ ମଧ୍ୟ ପ୍ରଭାବିତ ଲୋକଙ୍କୁ ଚୁଡ଼ା ଓ ଗୁଡ଼ ଯୋଗାଇବାରେ ଅବହେଳା ପ୍ରଦର୍ଶନ କରୁଛନ୍ତି ।
ବଡ଼ବାଲିକାଣି, କାଠକଟା, ହଂସୁରା, ଜିଲ୍ଲାନାସୀର ପ୍ରାୟ ୨୫ ହଜାର ଗ୍ରାମବାସୀ ପାଣି ଘେରରେ ଥିବା ବେଳେ ବୋଟ ନଥିବାରୁ ସେମାନଙ୍କ ପାଖରେ ରିଲିଫ ସାମଗ୍ରୀ ପହଞ୍ଚି ପାରୁନାହି ।
ରିଲିଫ ସାମଗ୍ରୀ ଯୋଗାଣ ଅନିୟମିତତା ନେଇ କାଠକଟା ସରପଞ୍ଚ ମିହିର ରଞ୍ଜନ ପଟ୍ଟନାୟକ କୁଜଙ୍ଗ ବିଡିଓଙ୍କ ହସ୍ତକ୍ଷେପ ଲୋଡିଛନ୍ତି ।
ପାଇକା ନଦୀବନ୍ଧରେ ୫୦ ଫୁଟର ଘାଇ ହୋଇଥିବାରୁ କୁଜଙ୍ଗ ବ୍ଲକ ବଡବାଲିକାଣି ପଞ୍ଚାୟତର ପ୍ରାୟ ୫ ହଜାର ଲୋକ ପ୍ରଭାବିତ ହୋଇଛନ୍ତି । ବନ୍ୟା ପାଣି କମି ନଥିବାରୁ ବନ୍ୟା ପୀଡ଼ିତମାନେ ଛାତ ଓ ନଦୀ ବନ୍ଧ ଉପରେ ରହୁଛନ୍ତି । ଆବଶ୍ୟକତା ମୁତାବକ ସେମାନଙ୍କୁ ରିଲିଫ ସାମଗ୍ରୀ ମଧ୍ୟ ମିଳୁନାହିଁ ।
ବଡବାଲିକାଣି ସରପଞ୍ଚ ଜ୍ଞାନରଞ୍ଜନ ଚୌଧୁରୀ କହିଛନ୍ତି ପଞ୍ଚାୟତରେ ଥିବା ୭ଟି ଅଙ୍ଗନବାଡ଼ି କେନ୍ଦ୍ରରେ ପ୍ରାୟ ୨ ଶହ ପିଲା ପଢୁଛନ୍ତି । ୧୫ ଶିଶୁ ପାଣି ଘେରରେ ଅଛନ୍ତି ।
ଶିଶୁ ଖାଦ୍ୟ ଯୋଗାଣ ପାଇଁ କୌଣସି ପଦକ୍ଷେପ ନିଆ ଯାଉନଥିବାରୁ ସେମାନଙ୍କ ସ୍ଥିତି ବିପନ୍ନ ହୋଇ ପଡିଲାଣି । କୁଜଙ୍ଗ ଓ ତିର୍ତ୍ତୋଲ ବ୍ଲକରେ ମଧ୍ୟ ସମାନ ପରିସ୍ଥିତି ।
ଛଅ ମାସରୁ କମ ପିଲାଙ୍କୁ ଶିଶୁ ଖାଦ୍ୟ ଯୋଗାଣର ବ୍ୟବସ୍ଥା ନାହିଁ । ମାଆମାନଙ୍କୁ ସ୍ତନ୍ୟପାନ କରାଇବାରୁ କୁହାଯାଉଛି । ବିଭାଗ ତରଫରୁ ବନ୍ୟା ପୀଡିତଙ୍କୁ ସୁଷମ ଖାଦ ଯୋଗାଇ ଦିଆଯାଇଛି ।
ଶିଶୁ, ଗର୍ଭବତୀ ମହିଳା ଓ ଧାଈମାନେ ଏହାଦ୍ୱାରା ଉପକୃତ ହେଉଛନ୍ତି ବୋଲି ଜିଲ୍ଲା ସମାଜ ମଙ୍ଗଳ ଅଧିକାରୀ ସ୍ୱର୍ଣ୍ଣ ମଞ୍ଜରୀ ନାୟକ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
